CELEX: 32013R0482
Language: lv
Date: 2013-05-24 00:00:00
Title: Komisijas Īstenošanas regula (ES) Nr. 482/2013 ( 2013. gada 24. maijs ), ar kuru groza Regulu (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības  Dokuments attiecas uz EEZ

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 139/6
            
         KOMISIJAS ĪSTENOŠANAS REGULA (ES) Nr. 482/2013
   (2013. gada 24. maijs),
   ar kuru groza Regulu (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 8. panta 4. punktu,
   tā kā:
   
               (1)
            
            
               Komisijas Regulā (ES) Nr. 206/2010 (2) noteiktas veterinārās sertifikācijas prasības tādu konkrētu sūtījumu ievešanai Savienībā, kuros ir dzīvi dzīvnieki vai svaiga gaļa. Tajā arī izveidoti to trešo valstu, ar tām saistīto teritoriju vai daļu saraksti, no kurām Savienībā drīkst ievest minētos sūtījumus.
            
         
               (2)
            
            
               Regulā (ES) Nr. 206/2010 paredzēts, ka lietošanai pārtikā paredzētas svaigas gaļas sūtījumus ieved Savienībā tikai tad, ja to izcelsme ir trešajās valstīs, to teritorijās vai daļās, kas uzskaitītas minētās regulas II pielikuma 1. daļā, un kam ir pievienots attiecīgajam sūtījumam atbilstošs veterinārā sertifikāta paraugs, kas norādīts minētajā pielikuma daļā.
            
         
               (3)
            
            
               Četras Botsvānas teritorijas daļas Regulas (ES) Nr. 206/2010 II pielikuma 1. daļā ir norādītas kā reģioni, no kuriem Savienībā ir atļauts importēt konkrēta veida svaigu gaļu. Šajos reģionos ietilpst vairākas dzīvnieku slimību kontroles zonas.
            
         
               (4)
            
            
               Komisija 2013. gada martā Botsvānā veica revīziju, lai novērtētu spēkā esošo dzīvnieku veselības kontroles sistēmu, jo īpaši attiecībā uz mutes un nagu sērgas kontroli. Revīzijas laikā tika konstatēts, ka mutes un nagu sērgas vīrusa ievazāšanas risku minētās trešās valsts teritorijas 6. un 4.a dzīvnieku slimību kontroles zonā nevarētu uzskatīt par nenozīmīgu.
            
         
               (5)
            
            
               Uzraudzības laikā 6. dzīvnieku slimību kontroles zonas intensīvās uzraudzības zonā kazām un savvaļas medījamiem dzīvniekiem tika konstatēts mutes un nagu sērgas vīruss. Svaigas gaļas eksports no minētās intensīvās uzraudzības zonas uz Savienību nav atļauts. Tomēr risku rada fakts, ka minētā zona atrodas 6. dzīvnieku slimību kontroles zonas to daļu tuvumā, no kurām minētā veida eksports ir atļauts.
            
         
               (6)
            
            
               Citas Botsvānas teritorijas zonas, no kurām ir atļauts svaigas gaļas imports Savienībā, robežojas ar 4.a dzīvnieku slimību kontroles zonu. Komisijas revīzija konstatēja trūkumus attiecībā uz dzīvnieku veselības uzraudzību 4.a dzīvnieku slimību kontroles zonā. Turklāt tika konstatēti vairāki trūkumi attiecībā uz minētās zonas norobežošanu no zonām, no kurām nav atļauts svaigas gaļas imports Savienībā. Konstatētie trūkumi rada tādu mutes un nagu sērgas risku, ko nevar uzskatīt par nenozīmīgu.
            
         
               (7)
            
            
               Komisijas revīzija konstatēja arī to, ka pārējā Botsvānas teritorijā ir labi organizēta sistēma oficiālo kontroļu efektivitātes pārbaudīšanai un ir vērojami uzlabojumi, salīdzinot ar situāciju, par kuru tika ziņots pēc iepriekšējās revīzijas 2011. gadā.
            
         
               (8)
            
            
               Tomēr, ņemot vērā mutes un nagu sērgas ievazāšanas risku, veicot pret minēto slimību uzņēmīgu sugu svaigas gaļas importu Savienībā no 6. un 4.a dzīvnieku slimību kontroles zonas Botsvānā, būtu jāaptur atļauja eksportēt uz Savienību minēto svaigo gaļu no minētajām dzīvnieku slimību kontroles zonām.
            
         
               (9)
            
            
               Tādēļ attiecīgi būtu jāgroza Regula (ES) Nr. 206/2010.
            
         
               (10)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 206/2010 II pielikuma 1. daļā ierakstu attiecībā uz Botsvānu aizstāj ar šādu:
   
      
                  “BW – Botsvāna
                  
               
               
                  
                     BW-0
                  
               
               
                  
                     Visa valsts
                  
               
               
                  
                     EQU, EQW
                  
               
               
                   
               
               
                   
               
               
                   
               
               
                   
               
            
                  
                     BW-1
                  
               
               
                  
                     3.c, 4.b, 5., 8., 9. un 18. dzīvnieku slimību kontroles zona
                  
               
               
                  
                     BOV, OVI, RUF, RUW
                  
               
               
                  
                     F
                  
               
               
                  
                     1
                  
               
               
                  
                     2011. gada 11. maijs
                  
               
               
                  
                     2012. gada 26. jūnijs
                  
               
            
                  
                     BW-2
                  
               
               
                  
                     10., 11., 13. un 14. dzīvnieku slimību kontroles zona
                  
               
               
                  
                     BOV, OVI, RUF, RUW
                  
               
               
                  
                     F
                  
               
               
                  
                     1
                  
               
               
                   
               
               
                  
                     2002. gada 7. marts
                  
               
            
                  
                     BW-3
                  
               
               
                  
                     12. dzīvnieku slimību kontroles zona
                  
               
               
                  
                     BOV, OVI, RUF, RUW
                  
               
               
                  
                     F
                  
               
               
                  
                     1
                  
               
               
                  
                     2008. gada 20. oktobris
                  
               
               
                  
                     2009. gada 20. janvāris
                  
               
            
                  
                     BW-4
                  
               
               
                  
                     4.a dzīvnieku slimību kontroles zona, izņemot 10 km platu intensīvās uzraudzības buferzonu gar mutes un nagu sērgas vakcinēšanas zonas robežu un dabas apsaimniekošanas zonu robežām
                  
               
               
                  
                     BOV
                  
               
               
                  
                     F
                  
               
               
                  
                     1
                  
               
               
                  
                     2013. gada 28. maijs
                  
               
               
                  
                     2011. gada 18. februāris
                  
               
            
                  
                     BW-5
                  
               
               
                  
                     6. dzīvnieku slimību uzraudzības zona, izņemot intensīvās uzraudzības zonu 6. zonā starp robežu ar Zimbabvi un automaģistrāli A1
                  
               
               
                  
                     BOV, OVI, RUF, RUW
                  
               
               
                  
                     F
                  
               
               
                  
                     1
                  
               
               
                  
                     2013. gada 28. maijs
                  
               
               
                  
                     2012. gada 26. jūnijs”
               
            
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 18, 23.1.2003., 11. lpp.
   
      (2)  OV L 73, 20.3.2010., 1. lpp.